Aquad

Aquad é un programa baixo licenza GNU para a análise cualitativa de datos (CAQDAS en inglés: Computer assisted qualitative data analysis software) que facilita a análise de datos non estruturados en investigación cualitativa en psicoloxía, educación, socioloxía, filosofía, medicina, etnografía, política etc. Os datos estruturados recóllense habitualmente mediante a observación, introspección, historias de vida, diarios, grupos de discusión, entrevistas etc.

 Autor 
Aquad foi desenvolvido en Alemaña en 1987 por Günter L. Huber, profesor de Psicoloxía da Educación no Instituto de Ciencias da Educación da Universidade de Tübingen, para compensar a forza de traballo limitada na análise de contidos para un proxecto de investigación.

 Descrición 
Aquad ofrece ferramentas tales como:
 Busca de texto
 Codificación
 Notas
 Análise por palabras
 Recuperación polo nome do ficheiro, códigos, palabras clave ou texto das notas
 Cadros de análise
 Construción de hipóteses que ligan
 Comparación de casos e arquivos
Análise secuencial, como parte do enfoque de hermenéutica obxectiva
Comparación de casos mediante a análise booleana baseada no enfoque de Charles Ragin
Exportación de datos a programas de análise cuantitativa como R, SPSS e PSPP para a análise estatística

 Posibilidades 
 Presentación dos datos 
Os datos poden ser analizados como textos, sons, imaxes ou vídeos. Inicialmente, o software de análise cualitativa só se aplicaba a textos escritos. Estes datos son recollidos ou rexistrados durante a observación, a introspección, historias de vida, diarios, grupos de discusión, entrevistas etc. que se transcriben e analízanse estas transcricións.

 Localización dos datos 
O programa analiza os datos directamente na pantalla (análise dun paso) ou sen dixitalizalos (análise de dous pasos). A análise dun paso permite introducir os códigos en pantalla sobre datos dixitalizados. A análise de dous pasos permite introducir os códigos en pantalla tendo os documentos como realia no escritorio ou noutros medios tales como cámaras, TV etc. Así, podemos analizar as gravacións, xornais, incunables e outros obxectos sen a necesidade de transcribilos, sacarlle fotos ou dixitalizalos.

 Comparación de casos ou arquivos coa análise Booleana 
Aquad permite a comparación de casos ou ficheiros a través da minimización lóxica. Aplica o método booleano para realizar a comparación cualitativa ideada por Ragin (1989) e detecta as características esenciais para identificar tipos de casos.

 Versións 
A versión actual dispoñíbel é AQUAD 8Páxina web do programa, que inclúe exemplos de análise de textos escritos, son, imaxes e vídeos. Esta versión foi distribuída baixo a licenza GNU e o manual (Huber & Gürtler, 2012) tamén está dispoñíbel na web. Aquad pode utilizarse en alemán, inglés e español.

 Notas 

 Véxase tamén 
 Outros artigos 
 Investigación cualitativa
 Estudo de caso
 Entrevista
 Observación
 Grupo de discusión
 Diario

 Bibliografía 
 Huber, G. L. & Gürtler, L. (2012) AQUAD 7. Manual: The Analysis of Qualitative data. Tübingen: Ingeborg Huber Verlag. Download 
 Ragin, C. C. (1989) The Comparative Method: Moving Beyond Qualitative and Quantitative Strategies. Berkeley e Os Ánxeles: University of California Press. Google Books 

 Ligazóns externas 
 Aquad 7 ,  e 

Categoría:Software
Categoría:Investigación